Pärast audoktorite promoveerimist esineb  tervitusega vastne audoktor Jaan Einasto. Seejärel saavad diplomid kätte doktoriõppe lõpetanud, keda tänavu on rekordiline arv - 103. TÜ rektori Alar Karise sõnul näitab doktorikaitsmiste aasta-aastalt suurenev hulk, et Tartu Ülikooli jõupingutused doktoriõppeks tingimuste loomisel ja motivatsioonisüsteemi tõhustamisel on vilja kandmas. "Kindlasti ei saa tunnustamata jätta ka doktorantide ja nende juhendajate tõsist töössesuhtumist kraadini jõudmisel. Samas oleme veel kaugel Eesti tegelikule vajadusele vastavast  doktorikraadiga lõpetajate arvust," ütles Karis.